संपूर्ण जगत के एकमात्र आधार हैं श्रीकृष्ण: गोपालशरण देवाचार्य
रायपुर | मित्रता से बड़े-छोटे का भेद खत्म हो जाता है। भगवान श्रीकृष्ण ने सुदामा के द्वारिका आने पर उन्हें दौड़कर गले लगाया। अपने आंसुओं से उनके पैर धोए। सही अर्थों में यही मित्रता को परिभाषित करता है। श्रीकृष्ण ही एकमात्र सत्य हैं। वे ही संपूर्ण जगत के एकमात्र आधार हैं। पुरानी बस्ती स्थित श्रीराधाकृष्ण गोपाल मंदिर में चल रहे श्रीमद् भागवत कथा में महंत गोपालशरण देवाचार्य ने यह बातें बताई।
उन्होंने आगे बताया कि बिन मांगे श्रीकृष्ण ने सुदामा को सभी तरह के ऐश्वर्य दिए। दत्तात्रेय संवाद पर उन्होंने बताया कि एक बार राजा यदु की भगवान दत्तात्रेय भेंट हुई। राजा यदु ने दत्तात्रेय से सांसारिक विषयों से निश्चिंत होने का उपाय पूछा। इस पर दत्तात्रेय ने उन्हें क्षमा, समता, स्वभाव में शीलता, विवेक-ज्ञान, समेत 24 तरह के स्वभाव को अपनाने कहा। ऐसे स्वभाव को अपनाकर सभी प्रकार की चिंताओं से मुक्त हुआ जा सकता है।
भागवत धर्म का पालन करने वाले जीव अपने मन, वाणी और इंद्रियों से काम कर उसे श्रीकृष्ण के चरणों में अर्पित करें। यही भागवत धर्म है। त्रेतायुग में श्रीराम ने बाली को छिप कर मारा था। उस वक्त राम ने बाली को वचन दिया था कि द्वापर युग में तुम मुझे कलि के रूप में जन्म लेकर मारोगे। श्रीकृष्ण ने द्वापर युग में पृथ्वी से पाप का भार उतार दिया। यदुवंशियों का भी नाश हो गया।
hin_Deva hin_Deva hin_Deva hin_Deva